Affiliate Marketing คืออะไร? เริ่มต้นยังไง ต้องลงทุนอะไรไหม?

Affiliate Marketing คืออะไร ทำไมคนถึงทำกันเยอะขึ้นเรื่อย ๆ

โลกทุกวันนี้ อะไร ๆ ก็ง่ายไปหมด โดยเฉพาะการสั่งซื้อสินค้าและบริการที่สามารถซื้อผ่านแอปพลิเคชันต่าง ๆ ได้อย่างรวดเร็ว ทำให้มีหนึ่งในช่องทางการสร้างรายได้ที่ได้รับความนิยมมากขึ้นในวงกว้างเพิ่มขึ้นด้วย นั่นก็คือการทำ Affiliate Marketing หรือการช่วยร้านค้าต่าง ๆ ขายของ แล้วเราก็เก็บค่าคอมหรือค่านายหน้าแบบสบาย ๆ เชื่อไหมว่าหลาย ๆ คนสามารถหารายได้จากการทำ Affiliate Marketing ได้มากถึงกับที่สามารถลาออกจากงานมาทำสิ่งนี้เป็นอาชีพหลักได้เลย

ใครที่กำลังหาข้อมูลว่า Affiliate Marketing ทำยังไง เริ่มต้นจากไหน มีอะไรที่ต้องรู้บ้าง วันนี้ซันเดย์จะมาทุกคนไปค้นหาคำตอบพร้อม ๆ กัน

Affiliate Marketing คืออะไร?

Affiliate Marketing คือรูปแบบการตลาดที่เน้นการโปรโมตบนช่องทางออนไลน์ โดยแบรนด์หรือร้านค้าจะให้ค่าตอบแทนหรือค่านายหน้ากับคนที่สามารถช่วยขายสินค้าต่าง ๆ ได้ ถ้าพูดง่าย ๆ ก็คือ คนที่ทำ Affiliate Marketing จะต้องหาวิธีรีวิวสินค้า หรือพูดถึงสินค้าให้น่าสนใจ และปักตะกร้าหรือลิงก์สำหรับซื้อสินค้าเอาไว้บนช่องทางของตัวเอง เพื่อให้คนที่สนใจสามารถกดซื้อสินค้าผ่านลิงก์ได้ เมื่อมีคนซื้อสินค้าผ่านลิงก์หรือตะกร้าของเรา เราก็จะได้ค่าคอมจากร้านค้าตามที่กำหนดเอาไว้

ถ้าจะเปรียบเทียบง่าย ๆ ให้เห็นภาพเลยก็คืออย่างเช่นในแอปพลิเคชัน TikTok ที่เหล่าครีเอเตอร์จะทำวิดีโอเพื่อนำเสนอสินค้า รีวิวของที่สั่งมาหรือแกะกล่อง พร้อมกับแปะตะกร้าสีเหลือง ๆ เอาไว้ใต้คลิปด้วย ทำให้คนที่ดูคลิปสามารถกดเข้าไปซื้อสินค้าเหมือนในคลิปได้เลยทันที

โดย Affiliate Marketing มีในรูปแบบอื่น ๆ ด้วยไม่ว่าจะเป็น การเขียนบทความ การเขียนรีวิว การวิดีโอยาว หรือแม้กระทั่งคอนเทนต์เปรียบเทียบสินค้าชนิดเดียวกันแต่คนละราคา คนละยี่ห้อ ก็จะมีการแปะลิงก์ให้คนเข้าไปซื้อตามได้ ซึ่งนี่ก็คือรูปแบบหนึ่งของการทำ Affiliate Marketing เช่นกัน

ค่าคอมมิชชั่นจาก Affiliate Marketing คำนวณยังไง?

จริง ๆ แล้วต้องบอกว่าการทำ Affiliate Marketing จะมีสองแบบใหญ่ ๆ ด้วยกัน คือ

ได้ค่าคอมมิชชั่นจากการขายสินค้าและบริการ โดยเป็นเปอร์เซ็นต์ หรือตามกำหนดแบบตายตัว

ได้ค่าคอมมิชชั่นและค่าจ้างในการทำคอนเทนต์เพื่อช่วยขายสินค้าและบริการ

หากพูดถึงการเริ่มต้นทำ Affiliate Marketing ทั่ว ๆ ไปแล้ว การคิดค่าคอมจะเป็นในรูปแบบแรก ที่มีการแบ่งเปอร์เซ็นต์ให้ตามกำหนด บางแบรนด์จะกำหนดเป็นราคาต่อชิ้นไปเลยว่าได้ชิ้นละกี่บาทเมื่อมีคนมาซื้อสินค้าผ่านช่องทางที่เราทำคอนเทนต์เอาไว้

โดยว่าเราจะได้ค่าคอมเท่าไหร่ในการทำ Affiliate Marketing สามารถตรวจสอบได้จากแพลตฟอร์มซื้อขายสินค้าหรือสอบถามโดยตรงกับแบรนด์ได้เลย

ซันเดย์ชวนสร้างรายได้ บอกต่อปั๊บรับเงิน 1,000

อยากเริ่มทำ Affiliate Marketing จะเริ่มยังไงดี?

อย่างที่บอกว่าหลาย ๆ คนพูดจนติดปากว่า Affiliate Marketing คือการหาเงินที่ไม่ยาก ไม่ต้องลงทุนเยอะ ก็ทำได้เลย เพราะไม่ต้องลงทุน ไม่ต้องผลิตสินค้าเอง ไม่ต้องดูแลลูกค้า ไม่ต้องส่งของ แค่ต้องทำคอนเทนต์เพื่อแนะนำสินค้าหรือบริการให้น่าสนใจ เพื่อให้คนอื่น ๆ ตามมาซื้อผ่านช่องทางที่เราแนะนำเท่านั้นเอง

สำหรับใครที่อยากเริ่มต้นทำ Affiliate Marketing ก็สามารถเริ่มได้ง่าย ๆ ด้วยการสมัครบัญชีผู้ใช้งานตามแพลตฟอร์มต่าง ๆ ไม่ว่าจะเป็น Tiktok, Shopee, Lazada โซเชียลมีเดียอื่น ๆ หรือแม้กระทั่งสร้างเว็บไซต์ของตัวเองก็ได้เช่นกัน ส่วนมากแล้วสำหรับแพลตฟอร์มออนไลน์ จะมีข้อกำหนดเอาไว้ว่าจะต้องมีคุณสมบัติอะไรบ้างถึงจะสมัครเข้าร่วมโปรแกรม Affiliate Marketing ได้ หลังจากนั้น เวลาเราจะขายสินค้าอะไร ก็สามารถเช็กค่านายหน้าและสร้างลิงก์เพื่อใช้ในการขายสินค้าได้เลย

ช่วงเริ่มต้นน่าจะเป็นช่วงที่ต้องใช้ความอดทนมาก และใช้เวลาสักพัก เพราะเราจะต้องซื้อสินค้ามาเพื่อทำรีวิวก่อนโดยที่ไม่ได้มีการสนับสนุนจากแบรนด์หรือร้านค้า คนที่ไม่อยากลงทุน ซันเดย์แนะนำให้เริ่มจากการแนะนำสินค้าที่ใช้อยู่แล้ว ไม่ต้องซื้อใหม่ โดยจะทำเป็นวิดีโอสั้น ยาว หรือจะเขียนรีวิวเป็นบทความเกี่ยวกับสินค้าเหล่านั้นก็ได้เช่นกัน เมื่อทำไปสักพักแล้วเริ่มมีผู้ติดตาม ก็จะสามารถสมัครโปรแกรม Affiliate Marketing ได้ และมีโอกาสได้สินค้าฟรีเพื่อนำมาทำคอนเทนต์ได้มากขึ้น

Affiliate Marketing ที่ค่าคอมสูง มีอะไรบ้าง?

ที่ซันเดย์เองก็มี Affiliate Marketing ที่ให้ค่าตอบแทนค่อนข้างสูงเมื่อเทียบกับประเภทผลิตภัณฑ์เดียวกัน ซึ่งทำให้ทุกคนสร้างรายได้จากช่องทางออนไลน์ได้ง่าย ๆ ด้วยการช่วยซันเดย์ขายประกันรูปแบบต่าง ๆ โดยแค่สมัครเป็นตัวแทน Affiliate Marketing กับเรา แล้วนำลิงก์ไปแปะไว้ตามโซเชียลมีเดียหรือในเว็บไซต์ได้เลย แค่นี้ก็เริ่มต้นรับค่าคอมเมื่อมีคนซื้อประกันผ่านลิงก์ได้แล้ว!

แนะนำแผนประกันซันเดย์น่าแชร์

หมวดประกันสุขภาพซันเดย์

หมวดประกันรถยนต์

หากคุณเป็นอีกคนที่กำลังมองหา Affiliate Marketing ที่ให้ค่าคอมสูง และ มีคุณสมบัติครบ อย่าลืมมาสมัครเข้าร่วม Sunday Affiliate Program เพื่อเพิ่มโอกาสสร้างรายได้เสริมด้วย ทำง่ายๆ อยู่บ้าน หรือ อยู่ที่ไหนก็ทำได้

สมัครเลย!