ไอเดีย Passive Income ทำงานประจำ ก็เริ่มหารายได้เสริมได้!

Passive Income ปี 2024 สำหรับพนักงานประจำ

ในยุคนี้ ใคร ๆ ก็พยายามหาช่องทางสร้างรายได้ให้มากขึ้น สำหรับพนักงานประจำที่มีงานทำอยู่แล้ว แต่มองหาช่องทางทำเงินเพิ่มเติมโดยที่ไม่ต้องลงแรงมากนัก ต้องหันมาศึกษาเรื่องไอเดียการสร้าง Passive Income ที่เหมาะกับตัวเอง นอกจากจะไม่ต้องลงแรงทำงานทุกวันแล้ว ก็ยังได้รายได้เข้ามาแบบชิล ๆ ทุกเดือนอีกด้วย

Passive Income คืออะไร?

ก่อนที่จะไปดูว่ามีไอเดียไหนน่าสนใจ เรามาทำความรู้จักกับคำว่า Passive Income กันดีกว่า ต้องบอกว่า Passive Income คือรายได้ที่มาจากการลงทุนไปในตอนแรก แล้วได้กำไรหรือกระแสเงินกลับมาเก็บกินยาว ๆ ส่วนมากจะถูกนำมาพูดถึงในกรณีของการปล่อยอาคารให้เช่า ปล่อยพื้นที่ให้เช่า แต่ในปัจจุบันนี้ต้องบอกว่าช่องทางการสร้าง Passive Income นั้นมีมากกว่าที่คิดอีกเยอะเลยทีเดียว

เหมาะกับคนที่ไม่อยากลงแรงไปตลอดเพื่อให้ได้กระแสเงินสดเข้ามา ลงทุนครั้งแรกทีเดียวแล้วเก็บกินยาว ๆ ได้เลย อาจจะต้องมีการดูแล บริหารและวางแผนบ้าง แต่ก็ไม่เหมือนกับการทำงานประจำนั่นเอง จะมี Passive Income แบบไหนที่น่าสนใจบ้าง ไปดูกัน!

มี Passive Income ประเภทไหนน่าสนใจบ้าง?

1. ซื้อกองทุน

หนึ่งในไอเดีย Passive Income ที่น่าสนใจคือการเลือกซื้อกองทุนที่มีเงินปันผลให้เป็นประจำ โดยหลัก ๆ แล้วมีเรื่องที่ต้องศึกษาให้ดีก่อนลงทุนในกองทุนคือเรื่องของความเสี่ยง นโยบายของกองทุน ค่าธรรมเนียมและเงินลงทุนขั้นต่ำ ซึ่งเรื่องเหล่านี้สามารถหาข้อมูลได้จากเว็บไซต์ด้านการเงิน หรือปรึกษากับพนักงานด้านการเงินได้เลย

ข้อดีของการซื้อกองทุนเอาไว้เพื่อสร้าง Passive Income คือ สามารถเลือกซื้อได้ตามความต้องการและงบประมาณที่มี อย่างบางคนเลือกที่จะลงทุนกับกองทุนที่มีความเสี่ยงสูงหน่อย ลงทุนเยอะขึ้น เพื่อที่จะได้ผลตอบแทนที่มากขึ้น สำหรับใครที่อยากลงทุนแบบสม่ำเสมอและไม่ต้องบริหารมาก ก็สามารถเลือกซื้อกองทุนประเภทที่มีความเสี่ยงต่ำได้

2. อสังหาริมทรัพย์

ถ้าพูดถึง Passive Income จะไม่พูดถึงแวดวงอสังหาริมทรัพย์ไม่ได้เลย เพราะนี่คือสินทรัพย์ทำเงินชั้นดี ไม่ว่าจะเป็นการปล่อยเช่าตึก ห้อง ออฟฟิศ หรือจะเป็นการซื้อมาขายไปก็ได้เช่นกัน จุดที่ควรระวังของการลงทุนประเภทนี้คือ ควรมีเงินเย็นก้อนใหญ่ ๆ เอาไว้พร้อมลงทุน และควรมีประสบการณ์ในการลงทุนมาก่อนแล้ว

สิ่งที่เห็นคนส่วนมากทำกันก็คือ ซื้อคอนโดทำเลดี ๆ เอาไว้ ผ่อนธนาคารเดือนละ 13,000 บาท แต่ปล่อยให้เช่าในราคาเดือนละ 15,000 บาท ส่วนตัวเองอาจจะอยู่ที่บ้าน หรืออยู่ที่ห้องที่มีภาระผ่อนจ่ายน้อยกว่า เพียงเท่านี้ก็เหมือนมีคนผ่อนคอนโดให้ แถมยังได้ส่วนต่างมาไว้อีกด้วย

3. ลงทุนในหุ้น

สำหรับใครที่มาสายลงทุนในหุ้น น่าจะถูกใจในข้อนี้กัน เพราะการสร้าง Passive Income ด้วยการลงทุนในหุ้นบริษัทต่าง ๆ นั้นเป็นอีกหนึ่งวิธีที่หลาย ๆ คนเลือก เพราะได้ผลตอบแทนดี ไม่ต้องลงทุนสร้างกิจการเองก็ได้เงินปันผลเป็นประจำ แต่ก็มีความเสี่ยงตามความแปรผันของตลาด สำหรับใครที่ยังไม่มีประสบการณ์ในการลงทุนหุ้น ซันเดย์แนะนำว่าควรศึกษาให้ดีก่อนลงทุน หรือเลือกปรึกษาผู้เชี่ยวชาญทางการเงินก็ได้เช่นกัน

การลงทุนในหุ้นจะได้ทั้งเงินปันผล (Dividend) และยังสามารถสร้างรายได้จากส่วนต่างราคาหุ้น (Capital Gain) ได้ด้วยเช่นกัน ซึ่งก็เหมือนกับการลงทุนในกองทุนเลย ข้อแตกต่างคือ การลงทุนในหุ้นจะต้องดูแลการลงทุนด้วยตัวเอง ไม่มีนโยบายบังคับเกี่ยวกับการลงทุน และไม่สามารถลดหย่อนภาษีได้

4. ทำธุรกิจร้านสะดวกซัก

มาถึงตรงนี้แล้ว ถ้าสิ่งที่กล่าวมาทั้งหมดดูเหมือนจะไม่ใช่ทาง เพราะกองทุนก็ดูยุ่งยาก หุ้นก็ดูปวดหัว อสังหาริมทรัพย์ก็ต้องใช้ทุนสูง ลองหันมาเปิดธุรกิจกับเพื่อน ๆ ดูไหม? อย่างเช่น การทำธุรกิจร้านสะดวกซักที่มีทั้งเครื่องซักผ้าและเครื่องอบผ้าในที่เดียวกัน เพราะธุรกิจแบบนี้แทบจะไม่ต้องใช้คนในการเฝ้าร้านเลย ทุกอย่างเป็นระบบอัตโนมัติทั้งหมด แถมยังลงทุนแค่ครั้งเดียว หลังจากนั้นก็รอคืนทุนสบาย ๆ

ความยุ่งยากที่อาจจะมีเข้ามาในระยะหลัง ๆ คือค่าซ่อมแซมและค่าบำรุงรักษาตัวเครื่องต่าง ๆ รวมถึงการปรับปรุงพื้นที่ให้ดูสะอาดอยู่ตลอดเวลา แต่นอกจากนั้นแล้ว หากเลือกทำเลได้ดี ราคาน่าสนใจและทำการตลาดดี ๆ ก็สามารถนั่งอยู่บ้านรับกระแสเงินสดได้แล้ว

5. เก็บค่านายหน้าขายสินค้า

ปัจจุบันนี้แทบจะทุกแพลตฟอร์มการซื้อขายออนไลน์ มีระบบค่านายหน้าหรือ Affiliate Marketing ให้ได้สมัครกันแทบจะทั้งหมด ซึ่งมันคืออีกหนึ่งช่องทางการสร้างรายได้ที่ง่ายและทุกคนสามารถเริ่มทำได้ด้วยตัวเอง และไม่ต้องลงทุนสักบาทเดียว

เพียงแค่ทำคอนเทนต์ที่เกี่ยวกับสินค้าหรือบริการนั้น ๆ และแนะนำให้คนกดซื้อสินค้าหรือบริการผ่านลิงก์ของเรา ก็ได้รับค่านายหน้าตามที่ตกลงกับแพลตฟอร์มได้แล้ว ใครที่อยากเริ่มทำ Affiliate Marketing สามารถเริ่มทำโปรแกรม Affiliate กับซันเดย์ได้เลยนะ

แนะนำแผนประกันซันเดย์น่าแชร์

หมวดประกันสุขภาพซันเดย์

หมวดประกันรถยนต์

หากคุณเป็นอีกคนที่กำลังมองหา Affiliate Marketing ที่ให้ค่าคอมสูง และ มีคุณสมบัติครบ อย่าลืมมาสมัครเข้าร่วม Sunday Affiliate Program เพื่อเพิ่มโอกาสสร้างรายได้เสริมด้วย ทำง่ายๆ อยู่บ้าน หรือ อยู่ที่ไหนก็ทำได้

สมัครเลย!